Еуразиялық экономикалық одақтың Кеден кодексі туралы шартты ратификациялау туралы
434-бап. Уәкілетті экономикалық операторлардың тізіліміне енгізу тәртібі

1. Уәкілетті экономикалық операторлардың тізіліміне енгізу үшін заңды тұлға (осы бапта бұдан әрі - өтініш беруші) заңнамаға сәйкес өзі құрылған мүше мемлекеттің уәкілетті кеден органына өтініш береді.
Көрсетілген өтініштің нысанын, оны толтыру тәртібі мен онда мәлімделген мәліметтерді растайтын құжаттардың тізбесін Комиссия айқындайды.
2. Өтінішке мәлімделген мәліметтерді растайтын құжаттар қоса беріледі.
Өтінішке құжаттар, егер мұндай құжаттар туралы мәліметтер және (немесе) мәліметтердің бірін кеден органдары пайдаланатын ақпараттық жүйесінен кеден органдары, сондай-ақ ақпараттық өзара іс-қимыл шеңберінде мүше мемлекеттердің мемлекеттік органдарының (ұйымдары) ақпараттық жүйелерінен алуға болатын болса кеден органына ұсынылмауы мүмкін.
3. Бірінші және екінші типтегі куәліктерді алумен уәкілетті экономикалық операторлардың тізіліміне енгізу үшін өтініш беруші 1 өтініш беруге құқылы.
4. Кеден органы өтінішті тіркеген күннен бастап 5 жұмыс күні ішінде өтінішті қарау не оны қараудан бас тарту туралы шешім қабылданды.
Өтінішті қараудан бас тарту үшін негіздер болған жағдайда кеден органы бұл туралы өтініш берушіге хабарлайды.
5. Кеден органы мынадай:
1) өтініш белгіленген нысанға сәйкес толтырылмаса не электрондық құжат түріндегі өтініштің құрылымы мен форматы осы өтініштің белгіленген құрылымы мен форматына сәйкес келмеген;
2) өтініште көрсетілуге тиісті мәліметтер өтініште көрсетілмеген;
3) өтініш осы Кодекстің
435-бабы
8-тармағының 4 - 7-тармақшаларында көзделген негіздер бойынша заңды тұлға уәкілетті экономикалық операторлардың тізілімінен шығарылған күннен бастап 1 жыл өткенге дейін берілген жағдайларда өтінішті қараудан бас тартады.
6. Өтінішті қарау мерзімі мүше мемлекеттердің кедендік реттеу туралы заңнамасында белгіленеді және оны тіркеген күннен бастап күнтізбелік 120 күннен аспайды.
7. Осы баптың 2-тармағының екінші абзацында көзделген жағдайларды қоспағанда, егер өтінішті беру кезінде өтінішті қараудан бас тарту үшін негіздер болмаса, ал онда көрсетілген мәліметтерді өтініш беруші құжаттай растамаған болса, кеден органы өтініш тіркелген күннен бастап 5 жұмыс күні ішінде осы құжаттарды 1 ай ішінде ұсыну қажеттілігі туралы өтініш берушіге хабарлайды.
8. Осы баптың 7-тармағына сәйкес сұратылған құжаттар ұсынылған күнге не оларды ұсыну мерзімі өткенге дейін өтінішті қарау мерзімі тоқтатыла тұрады.
9. Өтініш беруші осы баптың 7-тармағында көрсетілген мерзім ішінде құжаттарды ұсынбаған кезде кеден органы өтінішті қараудан бас тарту туралы шешім қабылдайды.
10. Кеден органы уәкілетті операторлар тізіліміне енгізуге үміткер заңды тұлғаның осы Кодекстің
433-бабының
1-тармағының 3, 5 және 6-тармақшаларында көзделген осындай тізілімге енгізу шарттарын сақтауын тексеру мақсатында кеден органы өтініш тіркелген күннен бастап 5 жұмыс күні ішінде осы Кодекстің
371-бабына
сәйкес жолдайтын құжаттардың және (немесе) мәліметтердің көшірмелерін беру туралы сұрау салуды жолдайды.
Егер осы Кодекстің
371-бабында
көзделген мерзімде осы Кодекстің
433-бабы
1-тармағының 3, 5 және 6-тармақшаларында көрсетілген шарттарды сақтамау туралы мәліметтер қамтылмағаны жөнінде жауап алынса не мұндай жауап алынбаса, кеден органына сұрау салу жіберілген мүше мемлекетте уәкілетті экономикалық операторлардың тізіліміне енгізудің осындай шарттары сақталды деп саналады.
11. Бірінші немесе екінші типті куәліктерді бере отырып, уәкілетті экономикалық операторлардың тізіліміне енгізу туралы өтінішті қарау нәтижелері бойынша, егер мұндай тізілімге енгізудің шарты уәкілетті экономикалық оператордың міндеттерін орындауды қамтамасыз ету болса, кеден органы тұлғаны осы Кодекстің
433-бабы
1-тармағының 1, 3-7-тармақшаларында немесе 3-тармағының 1, 3 және 4-тармақшаларында белгіленген шарттарды сақтау туралы хабардар етеді не мұндай тізілімге енгізуден бас тарту туралы шешім қабылдайды.
12. Уәкілетті экономикалық оператордың міндеттерді орындауын қамтамасыз етуді ұсынуды растайтын құжаттар кеден органы көрсетілген хабарламаны жолдаған күннен бастап 2 айдан кешіктірілмей ұсынылады.
Бұл ретте кеден органы көрсетілген хабарламаны жолдаған күннен бастап уәкілетті экономикалық оператордың міндеттерін орындауды қамтамасыз етуді растайтын құжаттарды ұсынған күнге дейінгі кезеңге өтінішті қарау мерзімі тоқтатыла тұрады.
13. Кеден органы уәкілетті экономикалық оператордың міндеттерді орындауын қамтамасыз етуін ұсынуды тиісінше растайтын құжаттарды табыс еткен күннен бастап, күнтізбелік 10 күннен кешіктірмей өтініш берушіні уәкілетті экономикалық операторлардың тізіліміне енгізу туралы шешім қабылдайды.
14. Егер осы баптың 12-тармағының бірінші абзацында көрсетілген мерзім өткенге дейін уәкілетті экономикалық оператордың міндеттерді орындауын қамтамасыз етуін ұсынуды растайтын құжаттар табыс етілмесе не табыс етілген құжаттар уәкілетті экономикалық оператордың міндеттерді орындауын қамтамасыз етуін ұсынуды тиісінше растамаса, кеден органы көрсетілген мерзім өткен күннен бастап күнтізбелік 10 күннен кешіктірмей өтініш берушіні уәкілетті экономикалық операторлардың тізіліміне енгізуден бас тарту туралы шешім қабылдайды.
15. Екінші типті не үшінші типті куәлікті бере отырып. уәкілетті экономикалық операторлардың тізіліміне енгізу туралы өтінішті қарау нәтижесі бойынша, егер уәкілетті экономикалық оператордың міндеттерді орындауын қамтамасыз ету мұндай тізілімге енгізудің шарты болып табылмаса, кеден органы осы баптың 6-тармағында көрсетілген мерзімнен кешіктірмей өтініш берушіні уәкілетті экономикалық операторлардың тізіліміне енгізу не мұндай тізілімге енгізуден бас тарту туралы шешім қабылдайды.
Осы Кодекстің
433-бабында
белгіленген шарттардың сақталмауы уәкілетті экономикалық операторлардың тізіліміне енгізуден бас тартуға негіз болып табылады.